
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2851 

11 Νοεμβρίου 2013 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΔΗΜΗΤΡΙΟΣ ΚΑΙ ΓΕΩΡΓΙΑ ΦΟΥ- 

ΤΡΗ» και κύρωση του οργανισμού αυτού. 1 

Έγκριση σύστασης του κοινωφελούς ιδρύματος με 
την επωνυμία «ΑΛΕΜΑΓΚΟΣ ΧΡΥΣΟΣΤΟΜΟΣ Α.» 
και κύρωση του οργανισμού αυτού. 2 


ΑΠΟΦΑΣΕΙΣ 

Τροποποίηση της αριθμ. πρωτ. Τ. 1940/41/2-5-2003 
ΑΥΟΟ (ΦΕΚ 516/Β') «Τελωνειακές διαδικασίες εφο¬ 
διασμού πλοίων, αεροσκαφών, διπλωματικών απο¬ 
στολών και λοιπών προορισμών με τροφοεφόδια, 
καπνικά, καύσιμα κ.λπ.». 3 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΔΗΜΗΤΡΙΟΣ ΚΑΙ ΓΕΩΡΓΙΑ ΦΟΥΤΡΗ» και 
κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: 

α) 95 και 98 του α.ν. 2039/1939 (455 Α'), 

β) 101 και 119 του Εισαγωγικού Νόμου του Αστικού 
Κώδικα και 

γ) 108 και 110 του Αστικού Κώδικα. 

2. Την αριθμ. 16.126/13.1.2005 δημόσια διαθήκη του 
Δημητρίου Φούτρη του Παναγιώτη, που συντάχθηκε 
ενώπιον της συμβολαιογράφου Τρίπολης Μαρουλίτσας 
Νόστου και δημοσιεύθηκε με το αριθμ. 262/6.10.2006 
πρακτικό του Μον. Πρωτοδικείου Τρίπολης, με την 
οποία συστήθηκε κοινωφελές ίδρυμα με την επωνυ¬ 
μία «ΔΗΜΗΤΡΙΟΣ ΚΑΙ ΓΕΩΡΓΙΑ ΦΟΥΤΡΗ» και με έδρα 
το τοπικό διαμέρισμα Μάκρης του Δήμου Τρίπολης 
Αρκαδίας. 

3. Την αριθμ. 9/28.3.2012 γνωμοδότηση του Συμβουλίου 
Εθνικών Κληροδοτημάτων. 

4. Την αριθμ. Δ6Α1104503ΕΞ2011/21.7.2011 (ΦΕΚ 1670 Β') 
κοινή απόφαση των Υπουργών Διοικητικής Μεταρρύθμι¬ 


σης και Ηλεκτρονικής Διακυβέρνησης και Οικονομικών 
περί έναρξης της λειτουργίας της Γ ενικής Γ ραμματείας 
Δημόσιας Περιουσίας. 

Με πρόταση των Υπουργών Οικονομικών, Παιδείας και 
Θρησκευμάτων, αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΔΗΜΗΤΡΙΟΣ ΚΑΙ ΓΕΩΡΓΙΑ ΦΟΥΤΡΗ», 
η οποία έγινε από το Δημήτριο Φούτρη του Παναγιώ¬ 
τη με την αριθμ. 16.126/13.1.2005 δημόσια διαθήκη του, 
που συντάχθηκε ενώπιον της συμβολαιογράφου Τρί¬ 
πολης Μαρουλίτσας Νόστου και δημοσιεύθηκε με το 
αριθμ.262/6.10.2006 πρακτικό του Μον. Πρωτοδικείου 
Τρίπολης. 

Τ ο ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομικών και Παιδείας & Θρησκευμάτων 
και διέπεται από τις διατάξεις της ανωτέρω συστατι¬ 
κής του πράξης, του παρακάτω οργανισμού, του α. ν. 
2039/1939 και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δεκα¬ 
τρία (13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΔΗΜΗΤΡΙΟΣ ΚΑΙ ΓΕΩΡΓΙΑ ΦΟΥΤΡΗ». 

Αρθρο 1 

Μορφή-Επωνυμία-Έδρα-Σφραγίδα 

1. Το κοινωφελές ίδρυμα με την επωνυμία «ΔΗΜΗΤΡΙΟΣ 
ΚΑΙ ΓΕΩΡΓΙΑ ΦΟΥΤΡΗ», που συστήθηκε από το Δημήτριο 
Φούτρη του Παναγιώτη με την αριθμ. 16.126/13.1.2005 
δημόσια διαθήκη του, που συντάχθηκε ενώπιον της 
συμβολαιογράφου Τρίπολης Μαρουλίτσας Νόστου και 
δημοσιεύθηκε με το αριθμ. 262/6.10.2006 πρακτικό του 
Μον. Πρωτοδικείου Τρίπολης, αποτελεί νομικό πρόσωπο 
ιδιωτικού δικαίου και διέπεται από τις διατάξεις της 
ανωτέρω συστατικής πράξης, του παρόντος οργανι¬ 
σμού, του α.ν. 2039/1939 όπως κάθε φορά ισχύει ο νό¬ 
μος αυτός και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

2. Έδρα του ιδρύματος είναι το τοπικό διαμέρισμα 
Μάκρης του Δήμου Τρίπολης Αρκαδίας. 

3. Η σφραγίδα του ιδρύματος είναι στρογγυλή και 
αναγράφει περιμετρικά την επωνυμία του ιδρύματος και 
στο μέσον αυτής περιγραμμικά το σχήμα της εκκλησίας 
της Παναγίας Ελεούσας της Μάκρης, την έδρα και το 
έτος έγκρισης της σύστασής του. 

Αρθρο 2 
Σκοπός 

Σκοπός του ιδρύματος είναι, η κατ’ έτος χορήγηση 
βραβείων σε δύο (2), ανά τάξη, αριστούχους Έλληνες 
μαθητές, των τριών τάξεων του Λυκείου, των οποίων 
οι γονείς θα είναι μόνιμοι κάτοικοι του δημοτικού δι¬ 
αμερίσματος Μάκρης του Δήμου Τρίπολης Αρκαδίας. 

Ο πρώτος μαθητής κάθε τάξης του Λυκείου θα λαμβά¬ 
νει ως βραβείο το χρηματικό ποσό των εξακοσίων (600) 
ευρώ, εφάπαξ και ο δεύτερος μαθητής κάθε τάξης, το 
ποσόν των πεντακοσίων (500) ευρώ. Όποιος μαθητής 
της Γ' τάξης Λυκείου, έχοντας τις ως άνω προϋποθέ¬ 
σεις, πετύχει στις Πανελλήνιες εξετάσεις και εισαχθεί 
σε Πανεπιστημιακή Σχολή, τότε θα λαμβάνει εφάπαξ το 
ποσόν των χιλίων (1.000) ευρώ ανά έτος, για τα δύο (2) 
πρώτα έτη των σπουδών του. 

Σε περίπτωση που παραμείνει αδιάθετο ποσό, μετά 
την εκτέλεση του ανωτέρω σκοπού, θα διατίθεται με 
απόφαση του Δ.Σ. για τις ανάγκες του Δημοτικού Δια¬ 
μερίσματος Μάκρης, αρκεί να είναι κοινωφελής ο χα¬ 
ρακτήρας (της ανάγκης). 

Αρθρο 3 
Περιουσία-Πόροι 

1. Περιουσία του ιδρύματος αποτελούν: 

Α) Ακίνητο εμβαδού 113,99 τ.μ., που βρίσκεται στο 
Δήμο Πειραιά, στη θέση «Μουσελή» και επί της οδού 
Παπαστράτου αρ. 33 (πρώην Κερατσινίου) και αποτε- 
λείται από ισόγειο όροφο (εργαστήριο), α' όροφο και 
β' όροφο και 

Β) Ισόγειο κατάστημα με τα στοιχεία (Κ-1), εμβαδού 
34,20 τ.μ., το οποίο βρίσκεται σε πολυκατοικία επί της 
οδού Πολυτεχνείου αρ. 60 - Πειραιά. 

2. Πόροι του ιδρύματος είναι: 

α) Τα πάσης φύσεως έσοδα των περιουσιακών στοιχείων. 

β) Οι τόκοι από τις καταθέσεις του σε Τράπεζες ή 
άλλους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Αρθρο 4 

Διοίκηση 

1. Το ίδρυμα διοικείται από τριμελές Διοικητικό Συμ¬ 
βούλιο που αποτελείται από τους: 

α) Ευάγγελο Παναγιώτη Φούτρη, ως Πρόεδρο. 

β) Αριστείδη Δημητρίου Καρτσακλείδη, ως Γραμμα¬ 
τέα και 

γ) Ιωάννη Βασιλείου Φούτρη, ως Ταμία. 

Η θητεία του Διοικητικού Συμβουλίου είναι τετραε¬ 
τής. Μετά τη λήξη της θητείας του, θα διορίζεται Δ.Σ. 
κατόπιν εκλογών, που θα διενεργούνται μεταξύ των με¬ 
λών του Πολιτιστικού Συλλόγου Μάκρης Αρκαδίας, των 
εχόντων δικαίωμα ψήφου, δικαίωμα δε υποψηφιότητας 
θα έχουν όλα τα μέλη του. 


Τα μέλη του Διοικητικού Συμβουλίου ορίζουν με πράξη 
τους, έπειτα από ψηφοφορία, τον Πρόεδρο, το Γραμ- 
ματέα και τον Ταμία κατά την πρώτη συνεδρίασή τους 
και τη συγκρότησή τους σε σώμα με την επιφύλαξη της 
παρ. 1 του παρόντος άρθρου. 

2. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιο- 
δήποτε λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται, σύμφωνα με 
τις διατάξεις της συστατικής πράξης και του άρθρου 
99 του α.ν. 2039/1939. 

3. Το Διοικητικό Συμβούλιο συνεδριάζει τακτικά μία 
φορά το χρόνο και εκτάκτως όποτε το ζητήσει ο Πρό¬ 
εδρος ή ένα από τα μέλη του, με γραπτή αίτησή του(ς) 
προς τον Πρόεδρο, πάντοτε όμως έπειτα από πρόσκλη¬ 
ση του Προέδρου. 

4. Το Διοικητικό Συμβούλιο βρίσκεται σε απαρτία όταν 
είναι παρόντα και τα τρία μέλη του (άρθρο 14 παρ. 1 
του ν. 2693/1999-ΦΕΚ 45 Α'). 

5. Οι αποφάσεις του Διοικητικού Συμβουλίου λαμβά- 
νονται κατά πλειοψηφία. 

6. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συ¬ 
νεχείς συνεδριάσεις, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στην παρ. 2 του παρόντος άρθρου. 

7. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρούνται όλες 
οι αποφάσεις που λαμβάνονται από αυτό, καθώς και η 
γνώμη των μελών που τυχόν διαφωνούν. Τα πρακτικά 
υπογράφονται από όλα τα μέλη. 

8. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται, όμως, 
οδοιπορικών ή άλλων εξόδων που δαπάνησαν για την 
εκτέλεση υπηρεσίας του ιδρύματος, εφόσον έγιναν έπει¬ 
τα από ειδική εντολή του Διοικητικού Συμβουλίου και 
αποδεικνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται 
την περιουσία του ιδρύματος και, γενικώς, αποφασίζει 
για κάθε θέμα που αφορά τη διοίκηση και τη λειτουρ¬ 
γία του, τη διάθεση των πόρων αυτού, καθώς και για 
κάθε ενέργεια που σχετίζεται με την εκπλήρωση του 
σκοπού του, πάντοτε όμως σύμφωνα με τις διατάξεις 
της συστατικής πράξης, του παρόντος οργανισμού του 
α.ν. 2039/1939 και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου, καθώς και 
των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπο¬ 
λογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του α.ν. 2039/1939 
και του από 20-12-1939 βασιλικού διατάγματος (ΦΕΚ 552 
τ. Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού 
και του παθητικού του ιδρύματος. 

β) Αποφασίζει την πρόσληψη του αναγκαίου προ¬ 
σωπικού του ιδρύματος, με την προϋπόθεση όμως ότι 
υπάρχει αντίστοιχη πίστωση στον εγκεκριμένο προϋ¬ 
πολογισμό του. Προσδιορίζει τα δικαιώματα, τις υπο- 

χρεώσεις και τα ειδικότερα καθήκοντα του παραπάνω 
προσωπικού, καθώς και την αμοιβή του, σύμφωνα με 
τους όρους των συλλογικών συμβάσεων εργασίας και 
τις διατάξεις, γενικότερα, της εργατικής νομοθεσίας. 

γ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

Ο Πρόεδρος του Διοικητικού Συμβουλίου του ιδρύματος: 
α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως 
ή με πρόσωπο που ορίζεται από αυτόν και εγκρίνεται 
με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις για 
συνεδρίαση στέλνονται στα μέλη του Διοικητικού Συμβου¬ 
λίου τουλάχιστον τρεις (3) μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα 
της συζήτησης. Μπορεί, όμως, όποτε κρίνει σκόπιμο, 
να αναθέτει την εισήγηση διαφόρων θεμάτων σε άλλο 
μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του 
ιδρύματος, εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με τις ειδικές εξουσιοδο¬ 
τήσεις και εντολές αυτού. 

Αρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοι¬ 
κητικού Συμβουλίου, 
γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα 
διαχειριστικά) και τη σφραγίδα του ιδρύματος και ευ- 
θύνεται για την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω 
ειδικών συνθηκών), να βοηθείται από υπάλληλο του 
ιδρύματος, την ευθύνη όμως για τις ενέργειες τούτου 
φέρει πάντοτε ο ίδιος. 

Άρθρο 8 

Αρμοδιότητες Ταμία 
Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπο¬ 
γράφοντας σχετικές αριθμημένες διπλότυπες αποδείξεις. 


β) Καταθέτει τα έσοδα του ιδρύματος, σε ένα από τα 
πιστωτικά ιδρύματα που ορίζονται στο άρθρο 73 του 
α.ν. 2039/1939, έχοντας την ευχέρεια να παρακρατεί 
από αυτά ένα μικρό ποσό που είναι αναγκαίο για την 
πληρωμή έκτακτων και επειγουσών δαπανών του ιδρύ¬ 
ματος, το ύψος του οποίου καθορίζεται με απόφαση του 
Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντο¬ 
λή του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος. 

Αρθρο 9 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. Κατ’ εξαί¬ 
ρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβερνήσεως 
του σχετικού Προεδρικού Διατάγματος έγκρισης της 
σύστασης του ιδρύματος, η οποία μπορεί να παραταθεί 
μέχρι την 31η Δεκεμβρίου του επόμενου ημερολογιακού 
έτους, με απόφαση του Διοικητικού Συμβουλίου που 
λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρ¬ 
τίζονται σύμφωνα με τις διατάξεις των άρθρων 101 και 
102 του α.ν. 2039/1939 και του από 20-12-1939 σχετικού 
βασιλικού διατάγματος (ΦΕΚ 552, τ.Α'). 

Άρθρο 10 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο 
καταχωρούνται με χρονολογική σειρά και με λογιστι¬ 
κή τάξη, όλα τα έσοδα και έξοδα του ιδρύματος που 
πραγματοποιούνται στη διάρκεια της χρήσης. 

δ) Βιβλίο-μητρώο, στο οποίο καταχωρούνται τα ονό¬ 
ματα των υποτρόφων, η σχολή που φοιτούν, ο χρόνος 
και το ποσό της υποτροφίας κάθε υποτρόφου και τα 
λοιπά στοιχεία, τα οποία ορίζονται από τις διατάξεις 
του άρθρου 34 του από 18-8-1941 κανονιστικού διατάγ¬ 
ματος. 

ε) Βιβλίο-μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων 
είσπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλ¬ 
λων βιβλίων και στοιχείων, τα οποία κρίνει ότι είναι 
απαραίτητα για την παρακολούθηση της διαχείρισης 
της περιουσίας του ιδρύματος και της εκτέλεσης των 
σκοπών του. 

Αρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα 
με τις διατάξεις των άρθρων 98 του α.ν. 2039/1939 και 
110 και 119 του Αστικού Κώδικα, ύστερα από πρόταση 
του Διοικητικού Συμβουλίου αυτού. 

Αρθρο 12 
Λοιπές Διατάξεις 

Το ίδρυμα θα καταβάλλει κάθε έτος τα Χριστούγεν¬ 
να το ποσόν των εξακοσίων (600) ευρώ στο Χρηστό 
Μαγκλάρα του Παναγιώτη και το Πάσχα το ποσόν των 
πεντακοσίων (500) ευρώ στο Γεώργιο Κοτσώνη του Γε- 
ωργίου, όσο αυτοί ζουν. 

Αρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται μόνο για τους λόγους που 
ορίζει περιοριστικά το άρθρο 118 Α.Κ. 

2. Σε περίπτωση διάλυσης του ιδρύματος για οποιον- 
δήποτε λόγο, η περιουσία του περιέρχεται στην εκκλη¬ 
σία του τοπικού διαμερίσματος Μάκρης του Δήμου Τρί¬ 
πολης Αρκαδίας, ως κεφάλαιο αυτοτελούς διαχείρισης 
για την εκτέλεση των ίδιων σκοπών. 

Στους Υπουργούς Οικονομικών, Παιδείας και Θρησκευ¬ 
μάτων, αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 6 Νοεμβρίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

( 2 ) 

Έγκριση σύστασης του κοινωφελούς ιδρύματος με την 
επωνυμία «ΑΛΕΜΑΓΚΟΣ ΧΡΥΣΟΣΤΟΜΟΣ Α.» και κύ¬ 
ρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: 

α) 95 και 98 του α.ν. 2039/1939 (455 Α'), 

β) 101 και 119 του Εισαγωγικού Νόμου του Αστικού 
Κώδικα και 

γ) 108 και 110 του Αστικού Κώδικα. 

2. Την από 20.1.2007 ιδιόγραφη διαθήκη του Επισκόπου 
Σίνδεϋ και Νέας Νοτίου Ουαλίας Χρυσόστομου Αλεμά- 
γκου του Ανδρέα κατά κόσμον Νικολάου Αλεμάγκου του 
Ανδρέα, που δημοσιεύθηκε με το αριθμ. 492Δ76.10.2011 
πρακτικό του Μον. Πρωτοδικείου Καλαμάτας, με την 
οποία σύστησε κοινωφελές ίδρυμα με την επωνυμία 
«ΑΛΕΜΑΓΚΟΣ ΧΡΥΣΟΣΤΟΜΟΣ Α.». 

3. Την αριθμ. 8/29.5.2013 γνωμοδότηση του Συμβουλίου 
Εθνικών Κληροδοτημάτων. 

4. Την αριθμ. Δ6Α1104503ΕΞ2011/21.7.2011 (ΦΕΚ 1670 Β') 
κοινή απόφαση των Υπουργών Διοικητικής Μεταρρύθμι¬ 
σης και Ηλεκτρονικής Διακυβέρνησης και Οικονομικών 


περί έναρξης της λειτουργίας της Γ ενικής Γ ραμματείας 
Δημόσιας Περιουσίας. 

Με πρόταση των Υπουργών Οικονομικών, Παιδείας και 
θρησκευμάτων, αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΑΛΕΜΑΓΚΟΣ ΧΡΥΣΟΣΤΟΜΟΣ Α.», η 
οποία έγινε από τον Επίσκοπο Σίνδεϋ και Νέας Νοτί¬ 
ου Ουαλίας Χρυσόστομο Αλεμάγκο του Ανδρέα κατά 
κόσμον Νικόλαο Αλεμάγκο του Ανδρέα, με την από 
20.1.2007 ιδιόγραφη διαθήκη του, που δημοσιεύθηκε με 
το αριθμ. 492Δ'/6.10.2011 πρακτικό του Μον. Πρωτοδι¬ 
κείου Καλαμάτας. 

2. Το ίδρυμα τούτο αποτελεί νομικό πρόσωπο ιδιωτι¬ 
κού δικαίου, υπάγεται στην εποπτεία και τον έλεγχο των 
Υπουργών Οικονομικών και Παιδείας και Θρησκευμάτων 
και διέπεται από τις διατάξεις της ανωτέρω συστατικής 
του πράξης, του παρακάτω οργανισμού, του α.ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

3. Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δεκα¬ 
τρία (13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΑΛΕΜΑΓΚΟΣ ΧΡΥΣΟΣΤΟΜΟΣ Α.». 

Αρθρο 1 

Μορφή - Επωνυμία -Έδρα - Σφραγίδα 

1. Το κοινωφελές ίδρυμα με την επωνυμία «ΑΛΕΜΑ¬ 
ΓΚΟΣ ΧΡΥΣΟΣΤΟΜΟΣ Α.», που συστήθηκε από τον Επί¬ 
σκοπο Σίνδεϋ και Νέας Νοτίου Ουαλίας Χρυσόστομο 
Αλεμάγκο του Ανδρέα κατά κόσμον Νικόλαο Αλεμάγκο 
του Ανδρέα με την από 20.1.2007 ιδιόγραφη διαθήκη του, 
που δημοσιεύθηκε με το αριθμ. 492Δ'/6.10.2011 πρακτικό 
του Μον. Πρωτοδικείου Καλαμάτας, αποτελεί νομικό 
πρόσωπο ιδιωτικού δικαίου και διέπεται από τις διατά¬ 
ξεις της ανωτέρω συστατικής πράξης, του παρόντος 
οργανισμού, του α.ν. 2039/1939 όπως κάθε φορά ισχύει 
ο νόμος αυτός και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Τοπική Κοινότητα Πε- 
ταλιδίου του Δήμου Μεσσήνης Ν. Μεσσηνίας. 

3. Η σφραγίδα του ιδρύματος είναι στρογγυλή και 
αναγράφει περιμετρικά, μέσα σε πλαίσιο, την επωνυμία 
του ιδρύματος και στο μέσον αυτής την έδρα και το 
έτος έγκρισης της σύστασής του. 

Άρθρο 2 

Σκοπός 

Σκοπός του ιδρύματος είναι: Η διάθεση κατ’ έτος, των 
τόκων της αφιερωθείσας σ’ αυτό περιουσίας ισοτίμως, σε 
δύο (2) αποφοίτους του Λυκείου Πεταλιδίου, ένα μαθητή 
και μία μαθήτρια, τους καλύτερους που θα θελήσουν 
να σπουδάσουν στα Ανώτατα Εκπαιδευτικά Ιδρύματα 
(Πανεπιστήμια ή ΤΕΙ), προς οικονομική τους ενίσχυση. 

Αρθρο 3 

Διαδικασία εκπλήρωσης του σκοπού 

1. Το Διοικητικό Συμβούλιο θα απευθύνεται προς το 
Διευθυντή του Γ ενικού Λυκείου Πεταλιδίου προκειμένου 

να του γνωρίσει το μαθητή και τη μαθήτρια, τους κα¬ 
λύτερους σε επίδοση, που έχουν εισαχθεί σε Ανώτατο 
Εκπαιδευτικό ίδρυμα (Πανεπιστήμιο ή ΤΕΙ) 

2. Το Δ.Σ. του ιδρύματος με απόφασή του, θα διανέμει 
ισομερώς στους δύο υποψήφιους το ποσόν των τόκων, 
μετά την αφαίρεση τυχόν εξόδων του ιδρύματος. 

Αρθρο 4 

Περιουσία - Πόροι 

1. Περιουσία του ιδρύματος αποτελεί το ποσόν που 
είναι κατατεθειμένο στο λογ/σμό Νο 413/805307-37 Αυϋ 
προθεσμίας, που τηρείται στην Εθνική Τράπεζα της 
Ελλάδος - Κατάστημα Μεσσήνης, το οποίο κατά την 
5.10.2010 (ημερομηνία θανάτου του διαθέτη) ανερχόταν 
σε 1.016.380,54 Αυϋ, ήτοι 702.706,44 € και το οποίο είναι 
αναπαλλοτρίωτο. 

2. Πόροι του ιδρύματος είναι: 

α) Τα πάσης φύσεως έσοδα του κεφαλαίου, 
β) Οι τόκοι από τις καταθέσεις του σε Τράπεζες ή 
άλλους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Αρθρο 5 

Διοίκηση 

1. Το ίδρυμα διοικείται από τετραμελές Διοικητικό 
Συμβούλιο που αποτελείται από τους κάθε φορά: 

α) Δήμαρχο Μεσσήνης 
β) Διευθυντή Γ ενικού Λυκείου Πεταλιδίου 
γ) Εφημέριο Πεταλιδίου και 
δ) Διοικητή του Α.Τ. Πεταλιδίου 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, το 
Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμ¬ 
βουλίου, η κενή θέση συμπληρώνεται με απόφαση των 
υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του α.ν. 2039/1939. 

4. Το Διοικητικό Συμβούλιο συνεδριάζει τακτικά κάθε 
εξάμηνο και εκτάκτως όποτε το ζητήσει ο Πρόεδρος ή 
2 από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του 
Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. 
Μεταξύ των παρόντων πρέπει υποχρεωτικά, να είναι ο 
Πρόεδρος η νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών και σε 
περίπτωση ισοψηφίας η γνώμη με την οποία συντάσ- 
σεται ο Πρόεδρος. 

7. Σε περίπτωση που κάποιο μέλος του διοικητικού 
Συμβουλίου απουσιάζει αδικαιολόγητα από δύο (2) συ¬ 
νεχείς συνεδριάσεις, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες 
οι αποφάσεις που λαμβάνονται από αυτό, καθώς και η 
γνώμη των μελών που τυχόν διαφωνούν. 


Τα πρακτικά υπογράφονται από όλα τα μέλη που 
μετέχουν στη συνεδρίαση. 

9. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται, όμως 
οδοιπορικών ή άλλων εξόδων που δαπάνησαν για την 
εκτέλεση υπηρεσίας του ιδρύματος, εφόσον έγιναν έπει¬ 
τα από ειδική εντολή του Διοικητικού Συμβουλίου και 
αποδεικνύεται ότι πραγματοποιήθηκαν νόμιμα. 

Αρθρο 6 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται 
την περιουσία του ιδρύματος και, γενικώς, αποφασίζει 
για κάθε θέμα που αφορά τη διοίκηση και τη λειτουρ¬ 
γία του, τη διάθεση των πόρων αυτού, καθώς και για 
κάθε ενέργεια που σχετίζεται με την εκπλήρωση του 
σκοπού του, πάντοτε όμως σύμφωνα με τις διατάξεις 
της συστατικής πράξης, του παρόντος οργανισμού του 
α.ν. 2039/1939 και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου, καθώς και 
των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπο¬ 
λογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του α.ν. 2039/1939 
και του από 20-12-1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού 
και του παθητικού του ιδρύματος. 

β) Αποφασίζει την πρόσληψη του αναγκαίου προ¬ 
σωπικού του ιδρύματος, με την προϋπόθεση όμως ότι 
υπάρχει αντίστοιχη πίστωση στον εγκεκριμένο προϋ¬ 
πολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω 
προσωπικού, καθώς και την αμοιβή του, σύμφωνα με 
τους όρους των συλλογικών συμβάσεων εργασίας και 
τις διατάξεις, γενικότερα, της εργατικής νομοθεσίας. 

γ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του ιδρύματος. 

Άρθρο 7 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως 
ή με πρόσωπο που ορίζεται από αυτόν και εγκρίνεται 
με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις 
για συνεδρίαση στέλνονται στα μέλη του Διοικητικού 
Συμβουλίου τουλάχιστον τρεις (3) μέρες πριν από τη 
συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γί αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα 
της συζήτησης. Μπορεί, όμως, όποτε κρίνει σκόπιμο, 
να αναθέτει την εισήγηση διαφόρων θεμάτων σε άλλο 
μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του 
ιδρύματος, εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με τις ειδικές εξουσιοδο¬ 
τήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή 
κωλύματος τούτου, άλλο μέλος του Δ.Σ. που ορίζεται, 
με απόφαση αυτού. 

Άρθρο 8 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοι¬ 
κητικού Συμβουλίου, 
γ) Διεκπεραιώνει την αλληλογραφία, 
δ) Φυλάσσει τα έγγραφα, τα βιβλία (εκτός από τα 
διαχειριστικά) και τη σφραγίδα του ιδρύματος και ευ- 
θύνεται για την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω 
ειδικών συνθηκών), να βοηθείται από υπάλληλο του 
ιδρύματος, την ευθύνη όμως για τις ενέργειες τούτου 
φέρει πάντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπληρώ¬ 
νει άλλο μέλος του Δ.Σ. που ορίζεται, με απόφαση αυτού. 

Αρθρο 9 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα 
πιστωτικά ιδρύματα που ορίζονται στο άρθρο 73 του 
α.ν. 2039/1939, όπως ισχύει έχοντας την ευχέρεια να πα¬ 
ρακρατεί από αυτά ένα μικρό ποσό που είναι αναγκαίο 
για την πληρωμή έκτακτων και επειγουσών δαπανών του 
ιδρύματος, το ύψος του οποίου καθορίζεται με απόφαση 
του Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντο¬ 
λή του Προέδρου ή του νόμιμου αναπληρωτή του. 

δ) Τηρεί και φυλάσσει τα διαχειριστικά βιβλία και 
στοιχεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Δ.Σ. που ορίζεται, με απόφαση αυτού. 

Αρθρο 10 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 


λήγει την 31η Δεκεμβρίου του ίδιου έτους. Κατ’ εξαί¬ 
ρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβερνήσεως 
του σχετικού Προεδρικού Διατάγματος έγκρισης της 
σύστασης του ιδρύματος, η οποία μπορεί να παραταθεί 
μέχρι την 31η Δεκεμβρίου του επόμενου ημερολογιακού 
έτους, με απόφαση του Διοικητικού Συμβουλίου που 
λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρ¬ 
τίζονται σύμφωνα με τις διατάξεις των άρθρων 101 και 
102 του α.ν. 2039/1939 και του από 20-12-1939 σχετικού 
βασιλικού διατάγματος (ΦΕΚ 552, τ. Α'). 

Αρθρο 11 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο 
καταχωρούνται με χρονολογική σειρά και με λογιστι¬ 
κή τάξη, όλα τα έσοδα και έξοδα του ιδρύματος που 
πραγματοποιούνται στη διάρκεια της χρήσης. 

δ) Βιβλίο-μητρώο χορήγησης οικονομικών ενισχύσεων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλ¬ 
λων βιβλίων και στοιχείων, τα οποία κρίνει ότι είναι 
απαραίτητα για την παρακολούθηση της διαχείρισης 
της περιουσίας του ιδρύματος και της εκτέλεσης των 
σκοπών του. 

Αρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα 
με τις διατάξεις των άρθρων 98 του α.ν. 2039/1939 και 
110 και 119 του Αστικού Κώδικα, ύστερα από πρόταση 
του Διοικητικού Συμβουλίου αυτού. 

Αρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται μόνο για τους λόγους που 
ορίζει περιοριστικά το άρθρο 118 Α.Κ. 

2. Σε περίπτωση διάλυσης του ιδρύματος για οποιον- 
δήποτε λόγο, η περιουσία του περιέρχεται στο Δήμο 
Μεσσήνης ν. Μεσσηνίας, ως κεφάλαιο αυτοτελούς δια¬ 
χείρισης για την εκτέλεση του ιδίου σκοπού. 

Στους Υπουργούς Οικονομικών, Παιδείας και Θρησκευ¬ 
μάτων, αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 6 Νοεμβρίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΑΠΟΦΑΣΕΙ Σ 

Αριθμ. Δ18Α 5039388 ΕΞ2013 (3) 

Τροποποίηση της αριθμ. πρωτ. Τ. 1940/41/2-5-2003 ΑΥΟΟ 
(ΦΕΚ 516/Β') «Τελωνειακός διαδικασίες εφοδιασμού 
πλοίων, αεροσκαφών, διπλωματικών αποστολών και 
λοιπών προορισμών με τροφοεφόδια, καπνικά, καύ¬ 
σιμα κ,λπ.». 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Κανονισμών (ΕΟΚ) 2913/92 του 
Συμβουλίου περί θεσπίσεως Κοινοτικού Τελωνειακού 
Κώδικα και 2454/93 για τον καθορισμό ορισμένων δια¬ 
τάξεων εφαρμογής του Κανονισμού (ΕΟΚ) 2913/92 του 
Συμβουλίου περί θεσπίσεως Κοινοτικού Τελωνειακού 
Κώδικα, όπως ισχύουν. 

2. Τις διατάξεις του άρθρου 132 περίπτωση β) του 
Κανονισμού (ΕΚ) 1186/09 αναφορικά με το κοινοτικό κα¬ 
θεστώς τελωνειακών ατελειών. 

3. Τις διατάξεις του άρθρου 78 παράγραφος 1 πε¬ 
ρίπτωση β) του ν. 2960/01 (ΦΕΚ 265/Α'), με τις οποίες 
έχουν ενσωματωθεί στην εθνική νομοθεσία οι διατάξεις 
του άρθρου 14 παράγραφος 1 περίπτωση γ) της Οδηγίας 
2003/96/ΕΚ, την εξουσιοδοτική διάταξη της παραγρά¬ 
φου 5 του ίδιου άρθρου και νόμου όπως ισχύει, τη διά¬ 
ταξη του άρθρου 68 παράγραφος 3 του ίδιου νόμου, με 
την οποία έχει ενσωματωθεί στην εθνική νομοθεσία η 
διάταξη του άρθρου 41 της Οδηγίας 2008/118/ΕΚ, καθώς 
και την εξουσιοδοτική διάταξη της παραγράφου 4 του 
ίδιου άρθρου και νόμου, όπως ισχύει. 

4. Τις διατάξεις του άρθρου 40 του ν. 2960/01 όπως 
ισχύει. 

5. Τις διατάξεις του άρθρου 10 παράγραφος 3 του 
ν. 438/76 (ΦΕΚ 256/Α') και την εξουσιοδοτική διάταξη της 
παραγράφου 4 του ίδιου άρθρου όπως ισχύει. 

6. Τις διατάξεις του Π.Δ. 63/2005 (ΦΕΚ 98/Α722.04.2005) 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα». 

7. Την αριθμ. ΥΠΟΙΚ 07927ΕΞ/19-9-2012 (ΦΕΚ 2574/Β7 
24-9-2012) απόφαση του Πρωθυπουργού και του Υπουρ¬ 
γού Οικονομικών περί ανάθεσης αρμοδιοτήτων στον 
Υφυπουργό Οικονομικών. 

8. Την αριθμ. Δ6Α 1015213ΕΞ2013/28-1-2013 απόφαση 
Υπουργού και Υφυπουργού Οικονομικών αναφορικά με 
μεταβίβαση αρμοδιοτήτων στο Γ ενικό Γ ραμματέα της 
Γ ενικής Γ ραμματείας Δημοσίων Εσόδων του Υπουργείου 
Οικονομικών (ΦΕΚ 130/Β'). 

9. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού. 

10. Την ανάγκη τροποποίησης της αριθμ. πρωτ. 
Τ.1940/41/2-5-2003 ΑΥΟΟ (ΦΕΚ 516/Β') αναφορικά με τη 
διαδικασία εφοδιασμού των αλιευτικών πλοίων, απο¬ 
φασίζουμε: 

Αρθρο 1 

1. Η παράγραφος 2 του άρθρου 16 της αριθμ. πρωτ. 
Τ. 1940/41/2-5-2003 ΑΥΟΟ αντικαθίσταται ως ακολού¬ 
θως: 

«2. Ειδικότερα, στα πλοία γραμμών εξωτερικού, στα 
οποία περιλαμβάνονται τα ελληνικά αλιευτικά πλοία 
που αλιεύουν αποκλειστικά εκτός των ελληνικών χωρι¬ 


κών υδάτων, χορηγούνται ατελώς οι ζητούμενες με το 
σχετικό παραστατικό ποσότητες, με την τήρηση του 
όρου της αναγκαιότητας, κυρίως σε συνάρτηση με τη 
διάρκεια του πλου και τη χωρητικότητα των δεξαμενών». 

Άρθρο 2 

Στο άρθρο 17 της αριθμ. πρωτ. Τ. 1940/41/2-5-2003 
ΑΥΟΟ επέρχονται οι ακόλουθες τροποποιήσεις: 

1. Ο τίτλος του άρθρου αντικαθίσταται ως ακολούθως: 

«Εφοδιασμοί αλιευτικών πλοίων με υποκείμενα καύ¬ 
σιμα και λιπαντικά». 

2. Το πρώτο εδάφιο της παραγράφου 1 αντικαθίσταται 
ως ακολούθως: 

«Οι ποσότητες καυσίμων και λιπαντικών που χορηγού¬ 
νται ατελώς στα αλιευτικά πλοία, ανεξάρτητα από τη 
χωρητικότητά τους, πρέπει να αντιπροσωπεύουν τις ανά¬ 
γκες τους μέχρι τρεις μήνες από τον εφοδιασμό τους». 

3. Προστίθεται νέα παράγραφος 9 ως ακολούθως: 

«9. Ειδικά τα αλιευτικά πλοία, τα οποία έχουν λάβει 

ειδική άδεια απόπλου για τη διενέργεια αλιείας εκτός 
των ελληνικών χωρικών υδάτων, για το χρονικό διά¬ 
στημα απαγόρευσης της αλιείας στα ελληνικά χωρικά 
ύδατα κάθε έτους, εφοδιάζονται με καύσιμα ατελώς 
χωρίς αυτά να προσμετρώνται στην ετήσια κατανά¬ 
λωση καθ’ ίππον του πίνακα του παρόντος άρθρου. Οι 
ατελώς χορηγούμενες ποσότητες προσδιορίζονται με 
βάση την ημερήσια κατανάλωση καυσίμων σε λίτρα, 
όπως προκύπτει από τον πίνακα του παρόντος άρθρου 
και τη διάρκεια του πλου, λαμβανομένης υπόψη της 
χωρητικότητας των δεξαμενών. Για τη χορήγηση της 
εν λόγω απαλλαγής, πέραν των δικαιολογητικών που 
προβλέπονται για τις λοιπές κατηγορίες αλιευτικών 
πλοίων, στην αρμόδια τελωνειακή αρχή εφοδιασμού 
προσκομίζεται: 

α) ειδική άδεια της αρμόδιας λιμενικής αρχής για τον 
απόπλου εκτός ελληνικών χωρικών υδάτων και 

β) κατά περίπτωση έγκριση από τις αρμόδιες αρχές 
της τρίτης χώρας για την αλίευση του σκάφους στα 
χωρικά της ύδατα. 

Μετά το πέρας της αλιείας, η οριστικοποίηση της 
χορηγηθείσας ατέλειας στο τελωνείο εφοδιασμού θα 
πραγματοποιείται εφόσον από τον ενδιαφερόμενο αλιέα 
προσκομίζεται το αργότερο εντός τριμήνου από τον 
εφοδιασμό: 

α) κατά περίπτωση πιστοποιητικό Τ2Μ για την από¬ 
δειξη του κοινοτικού χαρακτήρα των αλιευμάτων ή 
διασάφηση για θέση σε ελεύθερη κυκλοφορία των 
αλιευμάτων, η οποία θα πρέπει να υποστηρίζεται από 
«βεβαίωση για προϊόντα αλιείας που αλιεύθηκαν από 
κοινοτικά αλιευτικά πλοία σε ύδατα τρίτης χώρας», σύμ¬ 
φωνα με το Παράρτημα 110α του Κανονισμού (ΕΟΚ) 
2454/93 και 

β) αντίγραφο του ημερολογίου πλοίου, από το οποίο 
θα πρέπει να προκύπτει ότι η περιοχή όπου έχει αλι- 
εύσει το σκάφος βρίσκεται εκτός ελληνικών χωρικών 
υδάτων». 

Εφόσον με την ολοκλήρωση του ελέγχου για την ορι¬ 
στικοποίηση της χορηγηθείσας ατέλειας, διαπιστωθεί 
ότι ποσότητα καυσίμων που παραλήφθηκε ατελώς κατά 
τα ανωτέρω δεν αναλώθηκε για αλιεία στα διεθνή ύδα¬ 
τα, προσμετράται στην ετήσια κατανάλωση καυσίμων 
του πίνακα του παρόντος άρθρου. 

4. Προστίθεται νέα παράγραφος 10 ως ακολούθως: 

«10. Για τα ελληνικά αλιευτικά πλοία που αλιεύουν 
αποκλειστικά εκτός των ελληνικών χωρικών υδάτων, 
πέραν των δικαιολογητικών που προβλέπονται για τις 
λοιπές κατηγορίες αλιευτικών πλοίων, στην αρμόδια 
τελωνειακή αρχή εφοδιασμού προσκομίζονται και τα 
δικαιολογητικά που προβλέπονται στην παράγραφο 9 
του παρόντος άρθρου». 

Άρθρο 3 

Ειδικά για το έτος 2013, η διάταξη της παραγράφου 9 
του άρθρου 17 της αριθμ. πρωτ. Τ. 1940/41/2-5-2003 ΑΥΟΟ 
εφαρμόζεται και στις ήδη χορηγηθείσες ποσότητες καυ¬ 


σίμων για αλιεία σε διεθνή ύδατα εντός του χρονικού 
διαστήματος της απαγόρευσης της αλιείας στα ελληνικά 
χωρικά ύδατα. 

Άρθρο 4 

Η παρούσα απόφαση ισχύει από την ημερομηνία δη¬ 
μοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 

